ವಾಹನ ತಪಾಸಣೆ ಮಾಡುವಾಗ ಪರಾರಿಗೆ ಯತ್ನ – ಚೇಸಿಂಗ್‌ ವೇಳೆ ಪೊಲೀಸರ ಕಾರಿಗೆ ಬೈಕ್‌ ಡಿಕ್ಕಿ

ಮೈಸೂರು: ವಾಹನ ತಪಾಸಣೆ ಮಾಡುವಾಗ ಬೈಕ್‌ ಸವಾರರು ಪರಾರಿಯಾಗಲು ಯತ್ನಿಸಿ, ಚೇಸಿಂಗ್‌ ವೇಳೆ ಪೊಲೀಸರ (Police) ಕಾರಿಗೆ ಡಿಕ್ಕಿಯಾದ (Accident) ಘಟನೆ ಮೈಸೂರಿನಲ್ಲಿ (Mysuru) ನಡೆದಿದೆ.

ಮೈಸೂರಿನ ಕುವೆಂಪು ನಗರ ಪೊಲೀಸರು ಇಂದು ಮುಂಜಾನೆ ವಾಹನ ತಪಾಸಣೆ ನಡೆಸುತ್ತಿದ್ದರು. ಈ ವೇಳೆ, ಬೈಕ್‌ ಸವಾರರು ನಿಲ್ಲಿಸದೇ ವೇಗವಾಗಿ ಚಲಾಯಿಸಿಕೊಂಡು ಪರಾರಿಯಾಗಲು ಮುಂದಾಗಿದ್ದಾರೆ. ಇದರಿಂದ ಅನುಮಾನಗೊಂಡ ಪೊಲೀಸರು ಕಾರಿನಲ್ಲಿ ಬೈಕ್‌ನ್ನು ಬೆನ್ನಟ್ಟಿದ್ದರು. ಇದನ್ನೂ ಓದಿ: ಪ್ರೀತಿಸಿ ಮದುವೆಯಾಗಿದ್ದಕ್ಕೆ ಠಾಣಾ ಆವರಣದಲ್ಲೇ ಪುತ್ರಿಯ ಕೊಲೆಗೈದ ಪೋಷಕರು

ಈ ವೇಳೆ ದ್ವಿಚಕ್ರ ವಾಹನಕ್ಕೆ ಪೊಲೀಸರ ಕಾರು ಡಿಕ್ಕಿಯಾಗಿದೆ. ತಕ್ಷಣ ದ್ವಿಚಕ್ರ ವಾಹನ ಬಿಟ್ಟು ಸವಾರರು ಅಲ್ಲಿಂದ ಪರಾರಿ ಆಗಿದ್ದಾರೆ. ಈ ದೃಶ್ಯ ಸಿಸಿಟಿವಿಯಲ್ಲಿ ಸೆರೆಯಾಗಿದೆ. ಇದನ್ನೂ ಓದಿ: ರೇಣುಕಾಸ್ವಾಮಿ ಕೇಸ್ ಮಾದರಿಯಲ್ಲೇ ಬಳ್ಳಾರಿಯಲ್ಲಿ ಯುವಕನ ಭೀಕರ ಕೊಲೆ